Document ID: /roh_data/filtered/fineweb-2-filterrobots_roh.jsonl.gz/73866

Meztga: Duvrar l'entir animal
Per pudair confermar questa accusaziun envers l’industria da charn ed ils consuments da quella avain nus visità in mazler en il Grischun Central. Pietro Peduzzi, che maina ses affar da famiglia a Savognin gia dapi decennis, ha ina resposta sin la dumonda, sche mo la meglra charn vegn mangiada. Tuttas parts d’in animal hajan lur niz, ed uschia na pon ins era betg dir ch'il dadens na vegnia betg duvrà. Quai saja mo la mesa vardad.
Svilup
Svilup
Il mazler da Savognin è da l’avis che la glieud haja pensà, sch’i na saja betg bun da mangiar il tscharvè dal bov, lura na possia ins era betg mangiar quel dal portg. Quai pudess esser in motiv pertge ch’il dadens na vegn betg mangià uschè savens. L’interess pli pitschen per charn betg uschè nobla ha era el sentì.
Interess
Che l’interess è grond ves’ins era adina puspè a la «batgareia» che la mazlaria organisescha mintg’onn. Per questa giada, mez november, èn vegnidas spetgadas passa 700 persunas. Sin la carta da tratgas stattan sper salsizs, gulasch e costas tranter auter era sang cuschinà, lieunga da bov e toppas cun ventrigl dal portg. Ils giasts n’èn betg mo indigens, mabain era internaziunals.
Scumond
Quellas parts vegnan confiscadas ed tramessas a Bazenheid en il chantun da Son Gagl, nua che quellas vegnan elavuradas en farina da charn. Tenor Peduzzi era quai auter pli baud.
Coier
«Sche jau avess da ma decider, alura schess jau charn da coier. En emprima lingia è’la buna, ed en segunda lingia stas ti meglier, ti digereschas pli bain».
- Pietro Peduzzi
Nose to Tail
Nose to Tail
Ok, nus n'avain betg retschertgà tras tuttas mazlarias ch'i dat insumma, ma quai n'era er betg noss'intenziun. Nus avain vulì savair, sche mo anc la charn nobla vegn vendida e consumada. E questa dumonda è vegnida sclerida: La charn innobla na vegn betg mo manizzada e stuppada en beglia u schizunt en paletschas da liongia sinteticas.
I dat tuttina anc consuments che mangian gugent in toc charn ch'era ì en emblidanza.
Sco che Peduzzi di, animeschian ils appels da «Nose to Tail» la glieud da cumprar dapli da tals tocs. Almain per in curt mument.
E forsa èsi propi ina giada da cumprar insatge auter che mo il filet.